Liepkalnes skola
Liepkalnes skola (agrāk arī Vecliepkalne, Kastaņas) ir apdzīvota vieta Madonas novada Sausnējas pagastā. Izvietojusies pagasta dienviddaļā autoceļu P79 un V885 krustojumā 2,5 km no pagasta centra Sidrabiņiem, 37,4 km no novada centra Madonas un 122 km no Rīgas. Apdzīvotā vieta izveidojusies pie kādreizējā Liepkalnes pagasta valdes un Apšu kroga. Bijušajā skolā izvietots Ērgļu novada sociālās aprūpes centrs «Kastaņas».